**PREZENTACIJA RADOVA UČENIKA ELEKTROTEHNIČKE ŠKOLE NA IZLOŽBI INOVI 2106 i BUDI UZOR 2016**

**Od 9. do 12. studenoga**  2016. na Zagrebačkom velesajmu održan je **41. Hrvatski salon inovacija**   **INOVA 2016 i 12. Izložba inovacija, prototipova i studentskih poslovnih planova** BUDI UZOR 2016**.**

INOVA je **tradicionalna**  nacionalna izložba inovacija koja se održava od 1971. godine te svjedoči najvećim uspjesima hrvatskog inventivnog rada. Ona predstavlja **prigodu za susret hrvatskih inovatora i poduzetnika s inozemnim kolegama.**   INOVA je pokretač i simbol inovatorstva u Hrvatskoj, a godinama okupljala, potiče i javnosti predstavlja tisuće hrvatskih i stotine inovacija iz inozemstva.

Na izložbi INOVA 2016 i BUDI UZOR 2016 **sudjelovala su brojna izaslanstava iz svih dijelova svijeta.**  Prikazan je niz novih sadržaja poput izložbe komercijalnih inovacija, prodajne izložbe novih proizvoda, izložbe inovacija u turizmu, izložbe inozemnih inovacija, izložbe inovacija mladih te izložbe studentskih poslovnih planova i savjeta za industrijsko vlasništvo.

Izložbu su organizirali Hrvatski savez inovatora i Savez inovatora Zagreba u suradnji s Gradom Zagrebom, Razvojnom agencijom Zagreb - TPZ d.o.o.  i  Zagrebačkim velesajmom, te uz potporu Hrvatske gospodarske komore  i brojnih partnera iz Hrvatske. Izložba je organizirana uz pomoć svjetskog pokrovitelja World Inventors and Intellectual Property Associations što je jamčilo visoku razinu organizacije, a time i cjeloviti uspjeh izlagača.

Iz naše Elektrotehničke škole u organizaciji Udruge inovatora KONČAR IDEJA na izložbi INOVA 2016 i BUDI UZOR 2016 sudjelovalo je šest učenika koji su prezentirali pet radova.

|  |  |  |  |
| --- | --- | --- | --- |
|  | **RAD** | **UČENICI** | **ODLIČJE** |
| 1. | Detekcija predmeta uz pomoć WEB-kamere | Karlo Bertina | Zlatna medalja |
| 2. | Arduinom upravljana samo-stabilizirajuća platforma | Leon Grdić  Željko Rošić | Srebrna medalja |
| 3. | Didaktičko učilo za pametne instalacije | Ramiro Bezer | Srebrna medalja |
| 4. | Didaktički paneli za električne instalacije | Ivan Huzjak  David Lenić | Brončana medalja |
| 5. | Sklop za kontrolu napajanja računalom ili mobitelom, upravljan arduino uno mikrokontrolerom | Leon Grdić  Željko Rošić | Brončana medalja |









